“Birga tadbirkorlik qilamiz” deb 16 ming dollarni olib, qaytarmagan fuqaro ikki yildan so‘ng qo‘lga olindi

Samarqand viloyati Kattaqo‘rg‘on tumanida yashovchi, 46 yoshli X.S. tanishi — Sergeli-4 dahasida yashovchi, 54 yoshli I.T.ning uyida, unga birgalikda tadbirkorlik qilishini aytib, aldash yo‘li bilan ishonchiga kirgan.
IIV axborotiga ko‘ra, X.S. tanishi I.T.dan 16 ming dollar pulni olib, bergan va’dasini bajarmay pullarni o‘z ehtiyojlari uchun ishlatib yuborgan. Bu haqda Sergeli IIB Tergov bo‘limiga 28-iyun kuni hujjat tushgan.
Shundan so‘ng X.S. ushlangan. “Holat yuzasidan jinoyat ishi qo‘zg‘atilgan. Tergov harakatlari olib borilmoqda”, — deyiladi IIV Jamoatchilik va OAV bilan aloqalar boshqarmasi axborotida.